Vandag ‘n jaar gelede.. | Die Vryburger
Sonder ‘n leierskorps met ‘n behoorlike steunbasis, kan geen verknegte volk sy vryheid
herwin nie. Sedert 1994 het die Boere-Afrikanervolk nie net sy vryheid verloor nie, maar
was ons ook in die rug gesteek en leierloos gelaat deur diegene op wie ons as leiers
vertrou het. Daar het niemand oorgebly wat namens daardie deel van ons volk wat in ‘n
eie vaderland vry wil wees en in ons opdrag, praat, eis en handel nie.
Vandag ‘n jaar gelede, op 24 September 2011, het dit alles verander toe ‘n unieke
gebeurtenis in die politieke geskiedenis van ons volk, van Suid-Afrika en die wêreld
plaasgevind het: ‘n Onderdrukte volk hou sy eie leiersverkiesing. Landwyd, wêreldwyd trek
volksgenote kruise agter name van kandidate wat hulle op die Volksraad verkies: ‘n
Reusagtige oefening in logistiek, wat aangepak word met ‘n paar vrywilligers en die
weinige hulpbronne wat beskikbaar is. Sonder enige Afrikaanse hoofstroom-mediadekking.
Want die wêreld – ja ook die hedendaagse Afrikaner-establishment – wil steeds nie die
Boere-Afrikanervolk weer vry sien nie; dit pas nie in by hulle eie belange nie.
Daar is talle Afrikaanssprekendes wat die Volksraadverkiesingsaksie en die VVK probeer
verkleineer. Laat hulle begaan – die nagenoeg 36 000 volksgenote wat tot dusver op ons
kieserslys geregistreer is, was ‘n wonderwerk wat geensins deurgevoer sou wees sonder
dat God-Almagtig dit moontlik gemaak het nie. Ek verklaar dit onomwonde en sonder om
enigsins te probeer dweep – bloot omdat dit ‘n feit is.
Mag elkeen wat hiervan deel is of deel sal word, instrumente wees wat aldeur toeneem in
diensbaarheid aan die Wil van die Een wat ons uitgered het by Bloedrivier en Majuba – en
elke dag nog soveel van ons in die lewe hou te midde van die huidige moord en doodslag
Voorsitter Paul Kruger
2 thoughts on “Vandag ‘n jaar gelede..”
Arista September 25, 2012 at 4:14 pm
Eendrag Maak Die Mag. Ons sien verskriklik uit na daardie dag waar ons nie meer gaan deel wees van die sirkus wat hier aangaan nie .
nick January 3, 2013 at 12:20 am
ek maak beswaar,nog nooit was ons leierloos,vol van eiesinnige self aangestelde verleiers ja,by dosyne,rebeleerders teen God en Vader onder wie se strafgerig ons is asgevolg van ons wederstrewigheid en ongehoorsaamheid,watter dwaas sal stem vir iemand wat hy nie ken nie,wie is redder,leier,toevlugsoord,beskermer buiten Hy ons Verlosser en Vader,duisende van ons mense ly honger,is naak,siek,weerloos sonder blyplek,en ek bedoel nie verslaafdes en dronkaards nie,maar goeie mense,kleinkinders en ou mense,versorg eerder julle mense,soos die skrif julle leer,en ontvang Vader se seeninge,hou op rebeleer teen Vader en erken julle skuld en aandeel aan hierdie strafgerig,lees Jer.en deut.28 verenig in goedheid en waarheid,die vergelding behoort aan Hom,Hy beveel sorg vir die wees en weduwees,die wat siek is,die wat honger is,wat naak is,wat weerloos en magteloos teen hierdie bose bestel is amen nick